CELEX: 32020D0790
Language: ro
Date: 2020-06-09 00:00:00
Title: Decizia (UE) 2020/790 a Consiliului din 9 iunie 2020 privind poziția care urmează să fie adoptată în numele Uniunii Europene, în cadrul Comitetului mixt și al Subcomitetului privind comerțul și investițiile constituite prin Acordul‐cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte, în legătură cu adoptarea unor decizii privind adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile

17.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 193/5
               
            
         DECIZIA (UE) 2020/790 A CONSILIULUI
         din 9 iunie 2020
         privind poziția care urmează să fie adoptată în numele Uniunii Europene, în cadrul Comitetului mixt și al Subcomitetului privind comerțul și investițiile constituite prin Acordul‐cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte, în legătură cu adoptarea unor decizii privind adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte (1) (denumit în continuare „acordul”) a intrat în vigoare la 1 noiembrie 2017.
                  
               
                     (2)
                  
                  
                     În temeiul articolului 56 alineatul (1) din acord se constituie un Comitet mixt însărcinat să asigure funcționarea și aplicarea corespunzătoare a acordului (denumit în continuare „Comitetul mixt”).
                  
               
                     (3)
                  
                  
                     În temeiul articolului 56 alineatul (6) din acord Comitetul mixt își adoptă propriul regulament de procedură, iar în temeiul articolului 56 alineatul (4) din acord Comitetul mixt poate înființa grupuri de lucru specializate care să îl sprijine în îndeplinirea atribuțiilor sale.
                  
               
                     (4)
                  
                  
                     În temeiul articolului 28 alineatul (1) din acord se constituie un Subcomitet privind comerțul și investițiile.
                  
               
                     (5)
                  
                  
                     În temeiul articolului 28 alineatul (3) din acord Subcomitetul privind comerțul și investițiile își stabilește propriul regulament de procedură.
                  
               
                     (6)
                  
                  
                     Pentru a asigura punerea efectivă în aplicare a acordului, regulamentele de procedură al Comitetului mixt și al Subcomitetului privind comerțul și investițiile ar trebui adoptate cât mai curând posibil.
                  
               
                     (7)
                  
                  
                     Ar trebui să se stabilească poziția care urmează să fie adoptată în numele Uniunii în cadrul Comitetului mixt și al Subcomitetului privind comerțul și investițiile.
                  
               
                     (8)
                  
                  
                     Poziția Uniunii în cadrul Comitetului mixt și al Subcomitetului privind comerțul și investițiile ar trebui, prin urmare, să se bazeze pe proiectele de decizii ale Comitetului mixt și ale Subcomitetului privind comerțul și investițiile,
                  
               ADOPTĂ PREZENTA DECIZIE:
         
            Articolul 1
            
               (1)   Poziția care urmează să fie adoptată în numele Uniunii în cadrul Comitetului mixt constituit prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte (denumit în continuare „acordul”), se bazează pe proiectul de decizie a Comitetului mixt (2).
            
            
               (2)   Poziția care urmează să fie adoptată în numele Uniunii în cadrul Subcomitetului privind comerțul și investițiile, constituit prin acord, se bazează pe proiectul de decizie a Subcomitetului privind comerțul și investițiile (
                     2).
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 9 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  JO L 326, 9.12.2017, p. 7.
         
            (2)  A se vedea documentul ST 6856/20 la adresa http://register.consilium.europa.eu